
Selam alejkum! Zanima me da li mi je dozvoljeno da postavljam statuse o vjeri na svom Facebook profilu želeći time Allahovo zadovoljstvo, s tim da nemam dovoljno znanja o vjeri, naprimjer, citirati neki od hadisa ili ajeta iz Kur’ana, proslijediti neku od objava naših uglednih daija, ili napisati neku svoju životnu situaciju vezanu za vjeru. Bojim se da ne pogriješim jer nemam znanja o vjeri, a želim da činim hajr.


* 
* 
* 
* 
* 
* 
* 

 
Savjet u vezi postavljanja islamskog sadržaja na socijalnim mrežama

Ve alejkumusselam! Nema smetnje u tome da proslijedite ili postirate nešto od korisnih stvari s nijetom Allahova zadovoljstva, bilo da se radi o ajetima, hadisima, izrekama učenjaka savremenih ili prethodnih, klipovima, dersovima i sl. Naprotiv, to je pohvalno djelo i u skladu sa opštom naredbom širenja vjere i pozivanja drugih u činjenje dobra i odvraćanja od zla. Savjetujem da izbjegavate postiranje bilo čega iz vašeg ličnog repertoara jer je dokazano da mnogi ljudi želeći dobro iz neznanja načine više štete nego koristi, a Allah najbolje zna.


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


